CO2-regnskab for Kalundborg Kommune som virksomhed. 2013 og 2014-
opgørelse. 
Sagsfremstilling 
10.    CO2-regnskab for Kalundborg Kommune som virksomhed. 2013 og 2014-opgørelse.  
                                                                                                                        Åbent 
Sagsnr.: 326-2015-32987       J.nr.: 00.16.00            Bjarne Kristoffersen.: 326-2015-351730 
  
[adresse] 
Kommunalbestyrelsen vedtog den 22. juni 2011, at Kalundborg Kommune skulle tilslutte sig [adresse] 
Naturfredningsforenings klimakommune-kampagne. Klimakommuneaftalen med DN blev indgået den 11. august 
2011 og indebærer, at kommunen som virksomhed forpligter sig til at reducere sin udledning af CO2 med minimum 
2 % årligt frem til år 2020. 
  
Af aftalen fremgår, at Kalundborg Kommune skal udarbejde en årlig opgørelse over udledningen af CO2. 
Administrationen har opgjort den samlede udledning af CO2 fordelt på el, varme og transport for årene 2013 og 
2014 (se bilag). CO2-opgørelsen bliver sendt til DN som en del af afrapporteringen.  
  
Den nærmere gennemgang af tallene for henholdsvis el, varme og transport, viser at Kalundborg Kommune i 2013 
har reduceret CO2-udledningen med 3,6%, svarende til en reduktion på 407 ton CO2  i forhold til 2010, og i 2014 
med 9%, svarende til en reduktion på 1.027 ton CO2. 
Der er desuden medregnet udledning til taxa- og vognmandskørsel i 2013 samt 2014, hvilket ikke tidligere har været 
medtaget. Ses der bort fra denne ekstra post, er den samlede reduktion på 7,1% i 2013 og 11,2% i 2014. 
  
Der er i Kalundborg Kommune gjort en stor indsats for at reducere elforbruget, med sensorer samt udskiftning af 
mere energioptimerede lysarmaturer, og der er i 2014 opnået en besparelse i elforbruget på 14,6% relativt til 2010, 
hvilket er meget positivt. 
På transportområdet er der opnået en besparelse på 9,7% i 2014, eksklusiv taxa- og vognmandskørsel. 
  
En del af den samlede reduktion (7,1% i 2013 og 11,2% i 2014) kan dog tilskrives det forhold, at en større andel af 
den strøm, der i dag bliver leveret til det danske elnet, bliver produceret uden brug af fossile brændsler. Det betyder, 
at den strøm, der bruges i [adresse] bygninger i dag giver anledning til en mindre CO2-udledning end 
tidligere år. 
Fratrækkes denne reduktion i det nationale elnet, viser opgørelsen en besparelse på 3% i 2013, og 4,2% i 2014, 
eksklusiv taxa- og vognmandskørsel. 
I DN-klimakommuneaftalen indregnes besparelsen i det nationale elnet ikke i CO2-opgørelsen, hvorfor 
målsætningen om en minimumsreduktion på 2% årligt ikke er efterkommet.  
  
Kalundborg Kommune har iværksat forskellige tiltag til at nedbringe CO2-udledningen de kommende år. 
Opsætningen af 9 solcelleanlæg i 2014 og 2015, på haller og skoler rundt om i Kalundborg Kommune samt på 
[adresse], forventes at bidrage yderligere til den positive udvikling de kommende år. 
Ligeledes vil der over de kommende to år blive leveret 70 nye og mere miljøvenlige biler i bilflåden, hvoraf en andel 
af disse er hybridbiler. Dette tiltag forventes yderligere at styrke reduktionen af CO2-udledning på transportområdet. 
Der er ligeledes planlagt en gennemgang af belysningen i Kaalund Kloster samt [adresse], hvor der 
givetvis er potentiale for yderligere besparelser. 
  
Afrapporteringen til Danmarks Naturfredningsforening skal ske en gang om året. Resultatet af den årlige CO2-
opgørelse vil blive offentliggjort på kommunens hjemmeside. 
  
Der er desuden udarbejdet en handleplan i form af en oversigt, der viser de CO2-reducerende tiltag, der bliver 
iværksat i 2016 for Kalundborg Kommune som virksomhed. 
  
  
BEHANDLING 
Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Direktøren fremsender sagen til orientering. 
  
ØKONOMISKE KONSEKVENSER 
Ingen. 
Teknik- og Miljøudvalgets møde den 2. december 2015: 
Udvalget vedtog at tage orienteringen til efterretning. 
Økonomiudvalgets møde den 9. december 2015: 
Udvalget vedtog at tage orienteringen til efterretning. 
  
Bilag 
  
  
  
  
  
Kommunalbestyrelsens møde den 16. december 2015: 
Kommunalbestyrelsen vedtog at godkende Økonomiudvalgets indstilling. 
Baggrundsnotat_200915.pdf 
326-2015-363705 
Rapport_CO2_regnskab_2013_og_2014_Slutversion.pdf 
326-2015-363704 
Kalundborg Kommunes Klimakommune-handleplan 2016.pdf 
326-2015-370090 
